
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση της πολεοδομικής μελέτης δύο (2) πολεοδομικών ενοτή¬ 
των της περιοχής «Αγ. θωμάς» του δήμου Αμαρουσίου (Αττι¬ 
κής) και τροποποίηση του εγκεκριμένου ρυμοτομικού σχεδίου 
σε συνεχόμενη περιοχή του ίδιου δήμου. 1 

ΑΠΟΦΑΣΕΙΣ 

Χαρακτηρισμός ως διατηρητέου του διώροφου κτιρίου που βρίσκε¬ 
ται επί των οδών Αριστομένους και Πολυχάρους αρ. 1 στην 
. Καλαμάτα, φερόμενου ως ιδιοκτησία Φαίδωνα Κουτσομητό- 
πουλου και Αλίκης Κουτσομητοπούλου, και καθορισμός ειδικών 
όρων και περιορισμών δόμησής του.■. 2 

_ ΠΟΛΕΟΔΟΜΙΑ ι 

ΔΙΑΤΑΓΜΑΤΑ 

(!) 

Έγκριση της πολεοδομικής μελέτης δύο (2) πολεοδομικών ενοτή- 1 
των της περιοχής «Αγ. θωμάς» του δήμου Αμαρουσίου (Αττικής) 
και τροποποίηση του εγκεκριμένου ρυμοτομικού σχεδίου σε συνε¬ 
χόμενη περιοχή του ίδιου δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
με το ν. 1512/86 (ΦΕΚ 4/Α) και ειδικότερα το άρθρο 6 (παρ. 1, 4, 

5 και 6), 7 (παρ. 1, 2 και 4) και 43 (παρ. 4 και 10), 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3,9 και 70. 

3. Τις διατάξεις του ν. 1577/85 (ΦΕΚ 210/Α) και ειδικότερα 
τα άρθρα 6 (παρ. 1), 7, 8 και 9. 

4. Τις διατάξεις του ν. 1558/85 (ΦΕΚ 137/Α) και ειδικότερα το άρθρο 
23 παρ. 1. 

5. Την υπ’ αρ. 19658/841/14.4.83 απόφαση του Υπουργού Χωροτα¬ 
ξίας, Οικισμού και Περιβάλλοντος (ΦΕΚ 154/Δ/83 διόρθωση ΦΕΚ 
457/Δ/84). 

6. Την ύπ’ αριθ. 59435/2574/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως 
πυκνοδομημένων δύο (2) πολεοδομικών ενοτήτων βόρεια και νότια 
του άξονα της Λεωφόρου Σταυρού - Ελευσίνας της περιοχής «Αγ. θω¬ 
μάς» του δήμου Αμαρουσίου Αττικής». 

7. Την υπ’ αριθ. 59436/2575/1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση πολε¬ 
οδομικής προμελέτης της πολεοδομικής ενότητας νότια του άξονα 
της Λεωφόρου Σταυρού- Ελευσίνας της περιοχής «Άγ. θωμάς» 
του δήμου Αμαρουσίου (Αττικής). 

8. Τις υπ’ αριθ. 104/85, 155/85, 358/85, 358α/85, 23/86 
και 76/86 γνωμοδοτήσεις του δημοτικού συμβουλίου Αμαρουσίου. 


9. Την υπ’ αρ. 25/17.7.1986 γνωμοδότηση του συμβουλίου Χωρο¬ 
ταξίας, Οικισμού και Περιβάλλοντος της Νομαρχίας Ανατ. Αττικής. 

10. Την υπ’ αριθ. 600/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται: 1) το πολεοδομικό σχέδιο των πολεοδομικών ενοτή¬ 
των της περιοχής «Αγ. θωμάς» του δήμου Αμαρουσίου (ν. Αττικής) 
που βρίσκονται βόρεια και νότια του άξονα της Λεωφ. Σταυρού- 
Ελευσίνας και έχουν χαρακτηρισθεί ως πυκνοδομημένες με την υπ’ 
αρ. 59435/2574/1986 απόφαση του Υπουργού Περιβάλλοντος, 
Χωροταξίας και Δημοσίων Έργων με: 

α) τον καθορισμό οικοδομήσιμων χώρων, οδών, πεζοδρόμων, 
κοινοχρήστων πρασίνων, κοινοχρήστων χώρων- πλατειών, κοινο¬ 
χρήστου χώρου - πλατείας - παιδικής χαράς -αθλοπαιδιών, κοινοχρή¬ 
στου χώρου -^μολοπαιδιών - κοινοχρήστων χώρων - αθλητικών εγκα'- 
ταστάσεων,^ώρων γυμνασίου, λυκείου,^δημοτικού σχολείου, παιδικής 
γωνιάς, στάθμευσης αυτοκινήτων (Ρ), χώρου πολιτιστικού κέντρου, 
νηπιαγωγείου, παιδικού σταθμού, 

β) τη μετατόπιση της οριογραμμής του ρέματος που καθορίστηκε 
με το από 7.9.1981 π. δ/γμα (ΦΕΚ 559/Δ) και 

2) η τροποποίηση του εγκεκριμένου ρυμοτομικού σχεδίου σε συνεχό¬ 
μενη περιοχή του ίδιου δήμου με: 

α) τη μετατόπιση των οικοδομικών και ρυμοτομικών γραμμών στα 
υπ’ αρ. 475, 476, 477, 491 και 493 οικοδομικά τετράγωνα. 

β) τον αποχαρακτηρισμό του χώρου ιερού ναού (ΟΤ 479) που 
καθορίστηκε με το από 31.1.1970 .(ΦΕΚ 21/Δ) π. δ/γμα, τη_ 
μετατροπή του σε κοινόχρηστο χώρο - πλατεία και καθορισμό χώ¬ 
ρων στάθμευσης αυτοκινήτων (Ρ), I 

γ) τη μετατόπιση των ρυμοτομικών γραμμών του κοινόχρηστου χώρου 
- πλατείας (ΟΤ 478) και τον καθορισμό χώρου στάθμευσης αυτοκινήτων (Ρ), 

δ) την έγκριση πεζοδρόμου εντός του υπ’ αρ. 477 οικοδομικού τετραγώ¬ 
νου, 

ε) την τροποποίηση της ρυμοτομικής γραμμής της Λεωφόρου Κηφισ- 
σίας καθώς και της ρυμοτομικής γραμμής νότια του υπ’ αρ. 497β 
οικοδ. τετραγώνου (χώρος 0ΤΕ) και' 

στ) την τροποποίηση στο χώρο του Οργανισμού Εργατικών Κατοι¬ 
κιών που εγκρίθηκε με το από 20.7.1976 (ΦΕΚ 276/Δ) π. δ/γμα 
και τροποποιήθηκε με το από 29.11.1983 (ΦΕΚ 121/Δ) π. δ/γμα, 
στον οποίο καθορίζεται και χώρος στάθμευσης αυτοκινήτων (Ρ), όπως 
οι παραπάνω ρυθμίσεις φαίνονται χρωματισμένες στα πέντε (5) σχε¬ 
τικά πρωτότυπα διαγράμματα σε κλίμακα 1:1000 που θεωρήθηκαν 
από τον Προϊστάμενο της Δ/νσης Πολεοδομικών Εφαρμογών με την 
υπ’ αρ. 64627/1986 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός των πολεοδομικών ενοτήτων της περιοχής «Αγ. θωμάς» 

του δήμου Αμαρουσίου (Αττικής) των οποίων το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 3. 

Καθορίζονται τομείς Α, Β και Γ όπως φαίνονται στα ίδια ως άνω 
διαγράμματα στους οποίους επιτρέπονται οι εξής χρήσεις: 

1. Τομέας Α (πολεοδομικά κέντρα). 

Στους οικοδομήσιμους χώρους του τομέα Α, όπως αυτός περικλείε¬ 
ται στα ίδια διαγράμματα με διπλή διακεκομμένη μαύρη γραμμή 
επιτρέπονται οι παρακάτω χρήσεις: 
α. κατοικία 

β. εμπορικά καταστήματα 
γ. γραφεία διοίκηση 

δ. κέντρα διασκέδασης, ταβέρνες, εστιατόρια 

ε. ξενοδοχεία, ξενώνες, λοιπές τουριστικές εγκαταστάσεις 

ζ. πρατήρια βενζίνης 

η. χώροι συνάθροισης κοινού 

θ. πολιτιστικά κέντρα 

ι. επαγγελματικά εργαστήρια 

ια. κτίρια περίθαλψης. 

2. Τομέας Γ (υπερτοπικό κέντρο) 

Ο τομέας Γ περιλαμβάνει τις ιδιοκτησίες που έχουν πρόσωπο στη 
Λεωφόρο Κηφισσίας όπως αυτές θα διαμορφωθούν μετά την πράξη 
εφαρμογής. Στον τομέα αυτό επιτρέπονται οι παρακάτω χρήσεις: 
α. κατοικία 

β. εμπορικά καταστήματα 
γ. γραφεία- διοίκηση 

δ. κέντρα διασκέδασης, ταβέρνες εστιατόρια 

ε. ξενοδοχεία, ξενώνες, λοιπές τουριστικές εγκαταστάσεις 

ζ. πρατήρια βενζίνης 

η. χώροι συνάθροισης κοινού 

θ. πολιτιστικά κέντρα 

ι. επαγγελματικά εργαστήρια 

ια. εμπορικά καταστήματα υπερτοπικού χαρακτήρα 

ιβ. εγκαταστάσεις εμπορικών εκθέσεων. 

3. Τομέας Β (περιλαμβάνει την υπόλοιπη προς ένταξη περιοχή). 
Στους οικοδομήσιμους χώρους του τομέα Β επιτρέπονται οι παρακάτω 

χρήσεις: 
α. κατοικία 

β. ξςνώνες δυναμικού μικρότερου των 20 κλινών 
γ. παιδικές χαρές 

δ. εμπορικά καταστήματα και γραφεία συνολικής μεγίστης επιφά¬ 
νειας 80μ . Το μέγιστο εμβαδόν των 80μ 2 υπολογίζεται ανά οικόπεδο 
για τις πιο πάνω χρήσεις αθροιστικά 
ε. θρησκευτικοί χώροι 
στ. κτίρια εκπαίδευσης 
ζ. κτίρια κοινωνικής πρόνοιας 
η. κτίρια και γήπεδα στάθμευσης 
θ. αθλητικές εγκαταστάσεις. 

Άρθρο 4. 

1. Στο πρόσωπο των οικοπέδων ουςοδομημένων ή μη που βρίσκονται 
στις δύο πολεοδομικές ενότητες των οποίων το πολεοδομικό σχέδιο, εγκρί- 
νεται με το άρθρο 1 παρ. 1 του παρόντος, επιβάλλεται προκήπιο πλάτους 
τεσσάρων (4), πέντε (5), έξι (6), επτά (7) και δεκαέξι (16) μέτρων. 

2. Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας το σχέδιο τροποποιείται με το άρθρο 1 παρ. 
2 του παρόντος, α) καταργείται το προβλεπόμενο από το εγκεκριμένο 
ρυμοτομικό σχέδιο προκήπιο στα υπ’ αρ. 475 και 493 οικοδομικά 
τετράγωνα και επιβάλλεται νέο πλάτους πέντε (5) μέτρων και 


β) επιβάλλεται προκήπιο πλάτους πέντε (5) μ. στα υπ’ αρ. 477 και 
491 οικοδομικά τετράγωνα και πλάτους τεσσάρων (4) μ. στα δημι ουρ¬ 
γούμενα οικοδ. τετράγωνα της περιοχής Εργατικών Κατοικιών. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι και 
περιορισμοί δόμησης των οικοπέδων καθορίζονται κατά τομείς Α, Β και Γ 
ως εξής: 

Α) Τομείς Α, Β και Γ. 

1. Ελάχιστο πρόσωπο: είκοσι (20) μέτρα. 

Ελάχιστο εμβαδόν: χίλια (1000) μ 2 . 

2. Κατά παρέκκλιση των διατάξεων της προηγούμενης παραγρά¬ 

φου θεωρούνται άρτια και οικοδομήσιμα τα οικόπεδα α) εφόσον κατά 
τη δημοσίευση του παρόντος έχουν: > 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) μ 2 και 

β) με όποιες διαστάσεις εμφανίζονται στην πράξη εφαρμογής μετά 
την έγκριση της οριστικής πράξης εφαρμογής της πολεοδ. μελέτης. 

3. Επιπλέον των προϋποθέσεων των παρ. 1 και 2 τα οικόπεδα θεωρούνται 
άρτια και οικοδομήσιμα εφόσον μέσα σ’ αυτά εγγράφεται κάτοψη κτιρίου 
με ελάχιστη επιφάνεια 50 μ 2 και ελάχιστη διάσταση πέντε (5) μέτρων. 

4. Μέγιστο ποσοστό κάλυψης των οικοπέδων: 

α) Για τους τομείς Α και Γ: εβδομήντα τοις εκατό (70%) της επιφάνειας 
τους. 

β) Για τον τομέα Β. 

-για τμήμα οικοπέδου μέχρι 1000 τμ μέγιστο ποσοστό κάλυψης: 

σαράντα τοις εκατό (40%) της επιφάνειας αυτού. 

- για τμήμα οικοπέδου μεγαλύτερου των 1000 τμ μέγιστο ποσοστό 
κάλυψης: τριάντα τοις εκατό (30%) της επιφάνειας αυτού. 

5. Συντελεστής δόμησης: 

α) Για τμήμα του οικοπέδου μέχρι 500 τμ συντελεστής δόμησης οκτώ 
δέκατα (0,8). 

β) Για τμήμα του οικοπέδου πάνω από 500 τμ συντελεστής δόμησης 
έξι δέκατα (0,6). 

6. Κατ’ εξαίρεση των προηγούμενων παραγράφων 4 και 5 ορίζεται 
μέγιστο ποσοστό κάλυψης εβδομήντα τοις εκατό (70%) και συντελε¬ 
στής δόμησης ένα και είκοσι εκατοστά (1,20) για οικόπεδά εμβαδού 
μικρότερου των 150 τ.μ. εφόσον η συνολική επιφάνεια ορόφων δεν 
υπερβαίνει τα 120 τμ. Η εξαίρεση αυτή έχει εφαρμογή μόνο σε οικό¬ 
πεδα που έχουν προκύψει από κατάτμηση μέχρι την 10.3.1982. 

7. Μέγιστο επιτρεπόμενο ύψος των κτιρίων: δώδεκα (12) μέτρα. 

Β) Οι εκσκαφές θεμελίων και οι διανοίξεις τάφρων για έργα ύδρευ¬ 
σης, αποχέτευσης κ.λπ. γίνονται με την επίβλεψη της Β' Εφορείας 
Προϊστορικών και Κλασικών Αρχαιοτήτων Αττικής. 

Άρθρο 6. 

Ανακαλείται το από 2.5.1980 π. δ/γμα «περί χαρακτηρισμού περιο¬ 
χής τινός του Δήμου Αμαρουσίου ως οικιστικής και καθορισμού των 
όρων αναπτύξεως αυτής» (ΦΕΚ 278/Δ/80). 

Άρθρο 7 

Η ισχύς του παρόντος διατάγματος αρχίζει από τη δημοσίευσή τού 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 29 Σεπτεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. ΟΙΚ. 64490/3923 ' (2) 

Χαρακτηρισμός ως διατηρητέου του διώροφου χτιρίου που βρίσκε¬ 
ται επί των οδών Αριστομένους χαι Πολυχάρους αρ. 1 στην 
Καλαμάτα, φερόμενου ώς ιδιοκτησία Φαίδωνα Κουτσομητό- 
πουλου χαι Αλίκης Κουτσομητοποΰλου, χαι καθορισμός ειδικών 
όρων και περιορισμών δόμησής του. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν.' 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την αριθ. 75724/1151/30.12.1983 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας, Οικισμού και Περιβάλλο¬ 
ντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 24.4.1986 αιτιολογική έκθεση και την από 29.7.86 εισή¬ 
γηση της Δ/νσης Παραδοσιακών Οικισμών και Περιβάλλοντος (Γ7). 

4. Τις από 10.6.86 (αρ. πρωτ. 46932/2552/16.6.86) και από 
25.6.86 (αρ. πρωτ. 48815/2711/25.6.86) απαντήσεις των Φαίδωνα 
Κουτσομητόπουλου και Αλίκης Κουτσομητοποΰλου, αποφασίζουμε: 

1. Χαρακτηρίζεται ως διατηρητέο το διώροφο κτίριο που βρίσκε¬ 
ται επί των οδών Αριστομένους και Πολυχάρους αρ. 1 στην Καλα¬ 
μάτα, πλην της μεταγενέστερης προσθήκης κατ’ επέκταση στο 
ισόγειο επί της οδού Αριστομένους, φερόμενο ως ιδιοκτησία Φαί¬ 
δωνα Κουτσομητόπουλου και Αλίκης Κουτσομητοποΰλου, όπως 
αυτό φαίνεται σημειωμένο στο σχετικό πρωτότυπο τοπογραφικό 
διάγραμμα σε κλίμακα 1:2.000 που θεωρήθηκε από τον Προϊστά¬ 
μενο της Δ/νσης Πολεοδομικών Εφαρμογών με την αριθ. 
64490/1986 πράξη και που συνοπτικό του αντίτυπο δημοσιεύεται 


με την παρούσα απόφασή γιατί πρόκειται για αξιόλογο κτίριο της 
αρχής του αιώνα με ιδιαίτερο αρχιτεκτονικό χαρακτήρα. 

2. Απαγορεύεται κάθε αφαίρεση, αλλοίωση ή καταστροφή των επιμερους 
αρχιτεκτονικών και διακοσμητικών στοιχείων του διατηρητέου κτιρίου. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση στο φέροντα οργανισμό, η εσωτερική διαρρύθμιση, καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν αλλοιώνεται ο αρχιτεκτονικός χαρακτήρας του. 

4. Επιτρέπεται προσθήκη στο διατηρητέο κτίριο κατ’ επέκταση και 
καθ’ ύψος ενός (1) ορόφου. Η προσθήκη θα εναρμονίζεται με την αρχιτε¬ 
κτονική και την κλίμακα του διατηρητέου κτιρίου ως προς τον στατικό 
κάνναβο, τα ανοίγματα θυρών και παραθύρων και εξωστών. 

5. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο κτίριο αυτό. Επιτρέπεται μόνο η τοποθέτηση 
επιγραφών περιορισμένων διαστάσεων που δηλώνουν τις χρήσεις 
του κτιρίου μετά από έγκριση της Επιτροπής Πολεοδομικού και 
Αρχιτεκτονικού Ελέγχου (Ε.Π.Α.Ε.). 

6. Για οποιαδήποτε επέμβαση στο εξωτερικό και εσωτερικό του διατηρη¬ 
τέου κτιρίου καθώς και στον περιβάλλοντα χώρο του απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (Ε.Π.Α.Ε.). 

7. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

